Diari Oficial de la Generalitat Valenciana


Sumari del DOGV 10831, del 12-12-2024 (2024/12517)

EDICTE sobre la llista definitiva de persones admeses i excloses en el procés de selecció de dos places vacants en la plantilla d'este ajuntament pel sistema de concurs oposició, per promoció interna, grup C, subgrup C1.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10131

Data del DOGV
:   12-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12784

CVE
:   EFQA-A-9123-40384

Data del document
:   03-12-2024

Organisme emissor
:   Ajuntament de Xirivella

Tipus de document
:   Edicte

Mitjançant el present edicte, es fan públiques, les llistes definitives de persones admeses i excloses per al procés de selecció per a cobrir com a funcionari/ària en propietat, de dues places vacants en la plantilla de personal d'este ajuntament, pel sistema de promoció interna, corresponents a l'escala d'administració general, subescala administrativa, grup C, subgrup C1, així com la data de realització del primer exercici.

Vist l'estat de tramitació de l'expedient administratiu per a la convocatòria del procés selectiu de funcionari/ària de carrera per a dues places vacants en la plantilla de personal de l'Ajuntament, corresponent a l'escala d'administració general, subescala administrativa, grup C, subgrup C1, mitjançant el sistema de concurs oposició per promoció interna, procés convocat mitjançant la Resolució de la regidora delegada de Recursos Humans número 2160/2024, de data 4 de juliol.

Atés al fet que en el *Butlletí Oficial de la Província de València*  número 131, de 9 de juliol de 2024, s'han publicat íntegrament les bases que han de regir esta convocatòria.

Així mateix, s'ha procedit a publicar extracte de la convocatòria en el *Diari Oficial de la Generalitat Valenciana*  número 9898, de 22 de juliol de 2024, i en el *Boletín Oficial del Estado*  núm. 184, de 31 de juliol del 2024.

Vista la Resolució de la regidora delegada de Recursos Humans número 2894/2024, de data 19 de setembre, per la qual s'aprova la llista provisional d'admesos i exclosos al mencionat procés selectiu i s'atorga el termini de deu dies hàbils per a la presentació d'al·legacions. Esta resolució es publica en el DOGV número 9963/2024, de data 23 d'octubre.

Vista la diligència del Gabinet d'Informació de data 15 de novembre del 2024, en la qual es fa constar que en el període comprés entre el 24.10.2024 i el 07.11.2024 en relació a la publicació de la llista provisional d'admesos i exclosos en el DOGV núm. 9963, de data 23.10.2024, del procés de selecció de dues places vacants en la plantilla d'este ajuntament, pel sistema de concurs oposició per promoció interna, grup C, subgrup C1 no s'hi han presentat al·legacions.

Vist el que s'establix en els articles 60 i següents de la Llei 4/2021, de 16 d'abril, de la Generalitat, de la funció pública valenciana, i 6 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.

Considerant que l'òrgan competent per a pronunciar-se sobre el present expedient administratiu és la regidoria delegada en matèria de recursos humans, atés el règim de delegació d'atribucions previst a la Resolució d'alcaldia número 1903/2023, de 29 de juny de 2023.

Per tot el que s'ha exposat,

RESOLC

*Primer*

Aprovar la llista definitiva d'admesos i exclosos al procés selectiu de funcionari/ària de carrera per a dues places vacants en la plantilla de personal de l'Ajuntament, corresponent a l'escala d'administració general, subescala administrativa, grup C, subgrup C1, mitjançant el sistema de concurs oposició per promoció interna, procés convocat mitjançant la Resolució de la regidora delegada de Recursos Humans número 2160/2024, de data 4 de juliol, segons el següent detall:

*Llistat definitiu d'admesos*

|  |  |  |
| --- | --- | --- |
| *NÚM.* | *DNI* | *NOM* |
| 1 | 63825603X | RODRIGO BUENAVENTURA PUERTA CAÑAMARES |

  

*Llistat definitiu d'exclosos*

|  |  |  |  |
| --- | --- | --- | --- |
| *NÚM.* | *DNI* | *NOM* | *MOTIU D’EXCLUSIÓ* |
| 1 | 57668605G | MARIA JULIA MARTÍN BERMÚDEZ | 1 |

  

|  |  |
| --- | --- |
| *MOTIUS D’EXCLUSIÓ* | |
| 1 | No reunix els requisits establits en les bases de la convocatòria, base primera, últim paràgraf. |

  

*Segon*

Convocar el dia 28 de gener de 2025, a les 09:00 hores, a la Sala de Regidors de l'Ajuntament de Xirivella, els membres designats de l'òrgan tècnic de selecció, a l'efecte que es constituïsca este òrgan col·legiat.

En cas que, per falta de quòrum, l'òrgan tècnic de selecció no puga constituir-se, serà convocat per la Presidència amb l'antelació deguda legalment.

La resta de decisions que adopte el tribunal, així com la data de realització dels exercicis del procés selectiu, seran publicats a través dels anuncis en la pàgina web i al tauler d'anuncis de l'Ajuntament.

*Tercer*

Convocar els aspirants admesos el dia 30 de gener de 2025, a les 10.00 hores, a la Sala de Regidors de l'Ajuntament de Xirivella, per a la realització de l'exercici establert en les bases de la convocatòria.

  

Xirivella, 3 de desembre de 2024

Pilar Ureña Sancho

Regidora delegada de Recursos Humans